OpenCritic

Open Critic — videooyunlar üçün rəy toplayan sayt. Metyu Entoven, Çarls Qrin, Aaron Rutlec və Riçard Triqqs tərəfindən təsis edilən "OpenCritic" saytda yerləşən videooyunlar üçün populyar tənqidçilərin gözdən keçirmələrini siyahıya alır. Daha sonra sayt gözdən keçirmələrin orta qiymətini hesablayır və oyuna qiymət verir. Saytda oyunu məsləhət görən tənqidçilərin faizi və ümumsayt renkinqi kimi başqa bir neçə metriklər də mövcuddur.

 Tarix 
"OpenCritic" başqa bir rəy toplayıcısı olan "Metacritic"in videooyun sənayesində yaşadığı qalmaqallardan qaçmaq üçün hazırlanmışdı. Oyunun "Metacritic" qiyməti oyunun daha çox iqtisadi performansından və istehsalçı studiyanın və nəşrçinin oyunun satışa çıxarılmasından sonra etdikləri işlərdən asılıdır. Buna baxmayaraq, "Metacritic" gözdən keçirmə qiymətlərini necə hesabladığı barədə məhdudi məlumat verir və bəzi publikasiyaları digərlərindən daha çox üstün tutur.

"OpenCritic" saytının konsepsiyası "Riot Games" işçisi Metyu Entovenin rəhbərliyindəki bir komanda tərəfindən hazırlanmışdı. Saytın əsas fəlsəfəsi rəy toplamağın təbiətini daha açıq və aydın edərək "Metacritic"in problemlərindən qaçınmaq idi. Onlar həmçinin qiymətlərə daha insani elementlər əlavə etmək istəyirdilər. Məsələn, gözdən keçirmələr müəllifin adının verilməsi ilə nümayiş etdirilir.

Saytın istehsal prosesinə 2014-cü ildə start verilmişdir və 30 sentyabr 2015-ci ildə fəaliyyətə başlamışdır. Fəaliyyətə başladığı ilk dövrlərdə sayt təxminən 75 fərqli mənbədən gözdən keçirmələri siyahıya alırdı. Saytın videooyun siyahısı köhnə oyunları ehtiva etmir. Saytın bütün xüsusiyyətlərini daşımaq üçün onlar Nintendo 3DS və PlayStation Vita platformalarındakı videooyunları öz siyahılarına əlavə etməmək qərarını almışdılar, çünki həmin platformalarda qeympleyin videosunu və skrinşotunu çəkmək qeyri-mümkündür. Buna baxmayaraq, onlar daha sonra bu qərarı ləğv edib həmin iki platforma üçün satışa çıxarılan videooyunların gözdən keçirmələrini də siyahılarına əlavə ediblər. İstehsalçılar öz videooyunlarının təsdiqlənməsi üçün sayta təqdim edə bilərlər. Digər gözdən keçirmə mənbələri də təsdiqlənmələri üçün özlərini sayta təqdim edə bilərlər. "OpenCritic" saytında fərdi publikasiyalar və tənqidçilər üçün də səhifələr mövcuddur. Sayt ilkin dövrlərdə fəaliyyətini reklamsız davam etdirirdi və "Patreon" dəstəyindən istifadə edirdi, ancaq daha sonralar reklam gəliri modelinə keçmişdir.

9 oktyabr 2017-ci ildə "OpenCritic" öz rəsmi "Twitter" hesabında lutboks sisteminə qarşı tədbir görəcəklərini açıqlamışdır. Onlar oyunun biznes modeli məlumatlarını da sayta yerləşdirmək istədiklərini açıqlamışdılar.

 İstinadlar 

 Xarici keçidlər 

Kateqoriya:Videooyun saytları
Kateqoriya:2015-ci ildə yaranan saytlar
Kateqoriya:Videooyun rəy toplayıcıları